Diari Oficial de la Generalitat Valenciana


Sumari del DOGV 4380, del 18-11-2002 (2002/12496)

RESOLUCIÓ de 14 d'octubre de 2002, de la Direcció General de Funció Pública, per la qual s'executa la Sentència núm. 215/2002 del Jutjat Contenciós Administratiu núm. 8 de València.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4380

Data del DOGV
:   18-11-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/12871


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 14 d'octubre de 2002, de la Direcció General de Funció Pública, per la qual s'executa la Sentència núm. 215/02 del Jutjat Contenciós Administratiu núm. 8 de València. [2002/X12373]
  
Vista la Sentència núm. 215/02, de data 30 de setembre de 2002, dictada pel Jutjat Contenciós Administratiu núm. 8 de València en el recurs promogut per Mª Victoria Calabuig Ponce de León, que en la part dispositiva diu: ?Estime el recurs contenciós administratiu promogut per la senyora Mª Victoria Calabuig Ponce de León contra la Resolució de 19.04.02, de la Direcció General de Funció Pública, desestimatòria del recurs de reposició interposat contra la Resolució de 30.01.02 del mateix òrgan per la qual es rectifica l'annex II-A de presa de possessió en el lloc de treball núm. 9211, com a funcionària de carrera del grup C, per ser nul·les de ple dret?.
  
Vist que la Resolució de 30.01.02 ara declarada nul·la, va rectificar l'annex II-A de presa de possessió de la interessada en el lloc de treball núm. 9211, amb efectes de l'1 de novembre de 2001, quant al caràcter de dita presa de possessió, que passa de definitiva a provisional.
  
Vist que el citat lloc de treball núm. 9211, cap de Negociat Fiscal i Comptabilitat, de la Conselleria d'Economia, Hisenda i Ocupació, figura entre els oferits per a la seua provisió definitiva en la Convocatòria de Concurs de Mèrits núm. 58/02, efectuada per Resolució de 10 de juny de 2002, de la Direcció General de Funció Pública, DOGV núm. 4273, de 18.6.2002.
  
Atés el que disposen l'article 18 de la Constitució espanyola i l'article 17.2 de la Llei Orgànica del Poder Judicial, que establixen l'obligatorietat de complir les sentències i la resta de resolucions fermes dictades per jutges i tribunals.
  
En virtut de l'anterior, en execució de sentència i en ús de les competències legalment conferides, resolc:
  
Primer. Deixar sense efecte la Resolució de la Direcció General de Funció Pública, de data 30 de gener de 2002, per la qual es va rectificar l'annex II-A de presa de possessió de Mª Victoria Calabuig Ponce de León, en el lloc de treball núm. 9211 de la Conselleria d'Economia, Hisenda i Ocupació, inscrita al registre de personal amb el número d'anotació 1976, d'1.2.2002.
  
Segon. Suprimir del Concurs de Mèrits núm. 58/2002 per a la provisió de llocs de treball de naturalesa funcionarial, sector administració general, grup C/D, caps de Negociat de la Conselleria d'Economia, Hisenda i Ocupació, convocat per Resolució d'esta Direcció General, de data 10 de juny de 2002 (DOGV núm. 4273, de 18.06.2002), el lloc de treball núm. 9211.
  
Tercer. La present resolució haurà de publicar-se en el Diari Oficial de la Generalitat Valenciana, amb independència de la seua notificació a la interessada.